=== FDF Korsør ===
FDF Korsør deltager i Sydvestsjælland Distrikt med FDF Dalmose, FDF Ørslev-Vordingborg, FDF Haslev, FDF Fensmark, FDF Næstved, FDF Slagelse, FDF Ringsted og FDF Benløse.
FDF Korsør er stiftet 8. marts 1948 af John Frich, Peter Ejlertsen og Svend Kemner. Første drengemøde holdtes 24. maj og 17. december kom Landsforbundets godkendelse af kredsen.
FDF Korsørs medlemstal har siden 2000 været stabilt på ca. 40 medlemmer. I 2019 er vi ca 30 medlemmer.
FDF Korsør er i dag en friluftskreds, og alle møder holdes udendørs året rundt.
Skovhytten, Skovåsen 230, 4220 Korsør er kredsens mødested og bruges også til lejre og udlejning. 
Den er bygget i 1954 på en grund stillet til rådighed af Korsør Kommune.
Du kan finde flere oplysninger på kredsens hjemmeside. www.FDF.dk/korsoer
Samfund Foreninger Organisationer